

**Republika e Kosovës**

Republika Kosovo / Republic of Kosovo

***Komuna e Rahovecit***

*Opština Orahovac/Municipality Rahovec*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**



Procesverbal i Dëgjimeve për Buxhetin

e vitit 2022dheKornizën Afatmesme Buxhetore (KAB) 2022-2024

*në*

**Çifllak**

### **INFORMATË RRETH NJOFTIMEVE**

Njoftimi për organizimin e dëgjimeve buxhetore për buxhetin e vitit 2022 dhe KAB-in për vitet 2022-2024, u publikua me datë: 17.06.2021 në ueb faqen e komunës së Rahovecit, në të dy gjuhët, në këtë vegëz: <https://kk.rks-gov.net/rahovec/wp-content/uploads/sites/23/2021/06/Kalendari-i-degjimeve-buxhetrore-per-Buxhetin-e-vitit-2022-dhe-Korniza-Afatmesme-Buxhetore-KAB-te-Komunes-se-Rahovecit-per-vitet-2022-2024.pdf> dhe <https://kk.rks-gov.net/rahovec/wp-content/uploads/sites/23/2021/06/Raspored-Javnih-Rasprava-za-Budzet-i-Srednjorocni-Okvir-Budzeta-Opstine-Orahovac-za-2022-2024.pdf> në harmoni me afatet ligjore që i përcakton Udhëzimi Administrativ, si vijon:

*Në mbështetje të nenit 68, paragrafi 68.1 i Ligjit Nr.03L-40 për Vetëqeverisje Lokale të Republikës së Kosovës (Gazeta zyrtare e Republikës së Kosovës Nr.28/2008), nenit 17 dhe nenit 18 paragrafi 1, pika 1.7, të Statutit të Komunës së Rahovecit Nr. 1005, të datës: 29.03.2017, nenit 6 pika 1.3, i Udhëzimit Administrativ (MAPL) Nr.06/2018 për Standardet Minimale të Konsultimet Publike në Komuna, Rregullores Komunale për Transparencë me Nr. Prot. 2697, njoftojmë se nga data:****06.07.2021****deri me datë:****16.07.2021****nën organizimin e kryesuesit dhe anëtarëve të Komitetit për Politikë dhe Financa (KPF) do të organizohen pesëmbëdhjetë (****15****) dëgjime publike buxhetore me qytetarë, për planifikimin e buxhetit për vitin****2022****dhe KAB-in për vitet****2022-2024.***

**Me qëllim të rritjes së nivelit të transparencës e llogaridhënies dhe për t’i mbajtur sa më të informuar banorët e komunës së Rahovecit, rreth orarit dhe vendit të mbajtjes së dëgjimeve buxhetore, janë bërë me kohë planifikimet dhe është publikuar me kohë kalendari i dëgjimeve buxhetore për pesëmbëdhjetë (15) dëgjimet buxhetore në vendbanimet e komunës së Rahovecit në këtë vegëz:** <https://kk.rks-gov.net/rahovec/wp-content/uploads/sites/23/2021/06/Kalendari-i-degjimeve-buxhetrore-per-Buxhetin-e-vitit-2022-dhe-Korniza-Afatmesme-Buxhetore-KAB-te-Komunes-se-Rahovecit-per-vitet-2022-2024.pdf> **më datë: 17.06.2021.**

**Poashtu, bazuar në afatet ligjore janë njoftuar me kohë banorët e secilit vendbanim rreth mbajtjes së dëgjimeve me anë të publikimit të secilit njoftim veç e veç, për secilin vendbanim, në ueb faqe të komunës, shtatë ditë para mbajtjes së dëgjimit në atë vendbanim.**

**Njoftimi për mbajtjen e dëgjimit buxhetor në fshatin Çifllak u publikua më datë: 30.06.2021 në këtë vegëz:** <https://kk.rks-gov.net/rahovec/wp-content/uploads/sites/23/2021/06/Njoftim-per-degjim-publik-per-buxhetin-e-vitit-2022-dhe-KAB-in-2022-2024-me-banor-te-fshatrave-Cifllak-Polluzhe-Dobidol-Kramovik-Guri-i-Kuq-dhe-Mrasor.pdf>

**Njoftimet përveç që janë publikuar në uebfaqe të komunës, në Platformën për Konsultime Publike, në rrjetin social Facebook, njoftimet u janë dërguar edhe kryetarëve të këshillave të fshatrave dhe lagjeve urbane përmes rrjeteve sociale Viber dhe WhatsApp.**

### **DËGJIMI PUBLIK NË ÇIFLLAK**

Dëgjimi buxhetor me banorë të fshatrave Çifllak, Polluzhë dhe Dobidol, u mbajt më 07.07.2021 me fillim në orën: 19:10, në ambientet e SHFMU “Rilindja” në Çifllak.

**Zyrtarët pjesëmarrës në këtë dëgjim nga KPF-ja dhe zyrtar komunal ishin: 12**

* Femra ishin: 4
* Meshkuj ishin: 8

Qytetarë pjesëmarrës gjithsej të pranishëm ishin: *16*

* Femra ishin: 0
* Meshkuj ishin: 16

Dëshmi janë listat nënshkruese të pjesëmarrësve në këtë dëgjim.

Dëgjimin e shpalli të hapur kryesuesi i Kuvendit Komunal, z. Afrim Dina.

**Afrim Dina:** I përshëndeti të pranishmit dhe paraqiti në pika të shkurtëra buxhetin e vitit 2022. Ai ndër të tjera sugjeroi kryetarët e fshatrave që kërkesat e tyre t’i dërgojnë të protokoluara në Komunë, pastaj ato shpërndahen nëpër drejtori të caktuara.

**Sali Thaqi** (*kryetar i fshatit Çifllak*): Falënderoi të pranishmit dhe përshëndeti procesin e dëgjimeve buxhetore si një mekanizëm i nevojshëm për planifikim sa më të mirë buxhetor.

Kërkesat e fshatit **Çifllak** janë:

* Renovimi i shkollës fillore
* Rregullimi i rrugës kryesore
* Kubëzimi i rrugëve
* Mbjellja e drunjve dekorativ
* Kanalizimi te lagjja Murselaj
* Uji i pijshëm
* Rregullimi i urës

**Halit Sahitaj**, *drejtor i shkollës së fshatit Çifllak*: paraqiti dhe dy kërkesa që sipas tij ishin më të nevojshme për tu futur në projketet e vitit 2022

* Kubëzimi i rrugës
* Rregullimi i rrugëve fushore

**Afrim Limani**, *Çifllak*: tani si banor i këtij fshati të cilit edhe i takoj mendoj që janë edhe disa probleme urgjente që banorët e këtij vendbanimi i shqetësojnë dhe duan zgjidhje:

* Rregullimi i shtretërve të përroskave
* Rregullimi i kanalizimit

**Jonuz Hoti**, *kryetar i fshatit Polluzhë*: Përshëndeti të pranishmit dhe falënderoi grupin e KPF-së në krye me kryesuesin e Kuvendit Komunal dha vazhdoi e paraqiti kërkesat që edhe ata si fshat së bashku me kryesinë e fshatit dhe banorët janë pajtuar që t’i paraqesin si prioritete.

Kërkesat e fshatit **Polluzhë** janë:

* Rregullimi i kanalizimit-kyqje në rrjetin kryesor
* Rregullimi i rrugëve fushore
* Rregullimi i asfaltit dhe urës në Sarosh
* Rregullimi i trotuareve

**Kujtim Sopjani**, *kryetar i fshatit Dobidol*: Përshëndeti të pranishmit, falënderoi punën e eksekutivit dhe paraqiti disa kërkesa si më kryesore që ata si fshat i kishin më të nevojshme.

Kërkesat e fshatit **Dobidol** janë:

* Rregullimi i rrugëve fushore
* Hapja e kanaleve të ujrave
* Kanali i kullimit
* Rrethimi i shkollës
* Kubëzimi i rrugëve
* Rregullimi i trotuareve, riparimi dhe vazhdimi deri në Sarosh
* Menaxhimi i mbeturinave
* Rrjeti i kanalizimeve
* Qasje në mbrojtjen e pronës komunale

Mbledhja përfundoi në orën: 19:35

**Blerta Gashi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Zyrtare përgjegjëse për koordinimin e dëgjimeve,*

*konsultimeve dhe takimeve publike*

Rahovec,

gusht 2021